Dogter van Britse soldaat glo by Keniaanse aanval betrokke – praag.co.za — 20 jaar jonk!
Die departement van Binnelandse Sake sê hulle is besig met 'n deeglike ondersoek en sal met Keniaanse owerhede saamwerk om te bepaal of 'n Suid-Afrikaanse paspoort wat verbind word met die aanval op 'n winkelsentrum in Nairobi, vervals was of nie.
'n Britse vrou wat die "'wit weduwee" genoem word, word ondersoek nadat 'n Keniaanse minister gesê het sy was een van die militante wat ministens 62 mense in 'n winkelsentrum in Nairobi doodgeskiet het. Keniaanse owerhede het egter teenstrydige verklarings uitgereik oor haar beweerde betrokkenheid.
Die vrou, Samantha (Sam) Lewthwaite, gebruik blykbaar die Suid-Afrikaanse paspoort as een van verskeie aliasse waaronder sy reis. Sy is die dogter van 'n Britse soldaat.
Die Suid-Afrikaanse paspoort, wat gister in verskeie Britse koerante gepubliseer is en waarvan daar op die internet verskeie foto's is, is in die naam van Natalie Faye Webb. Die aantyging oor haar beweerde Suid-Afrikaanse paspoort is deur 'n pro-Israeli-webwerf gemaak.
Haar dogter en twee seuns is saam met haar. Die kinders behoort tussen die ouderdomme sewe en 12 te wees.
'n Woordvoerder van Binnelandse Sake, Ronnie Mamoepa sê die regering is nog nie amptelik deur Keniaanse amptenare genader nie. – Sapa/AFP
Skrywer Karin RoodtGepubliseer op 24 September 2013 Kategorieë Internasionale nuus, NuusSleutelwoord departement van Binnelandse Sake, Keniaanse owerhede, Samantha (Sam) Lewthwaite, Suid-Afrikaanse paspoort, winkelsentrum in Nairobi